paragraph_text: Anton (Ante) Afrić (Šibenik, 20. listopada 1923. – Split, 16. lipnja 2002.), bio je hrvatski elektroinženjer, znanstvenik i društveno-politički djelatnik, stručnjak u području teorije prijenosnih i multipleksnih sustava s naglaskom na digitalne sustave.LZMK / Hrvatska enciklopedija: Afrić, Anton, pristupljeno 23. kolovoza 2020. LZMK / Hrvatski biografski leksikon: AFRIĆ, Anton, pristupljeno 23. kolovoza 2020. Bio je profesor, prodekan i dekan Elektrotehničkoga fakulteta u Splitu (današnji Fakultet elektrotehnike, strojarstva i brodogradnje u Splitu) i rektor splitskoga Sveučilišta te saborski zastupnik. Autor je udžbenika Teorija prijenosnih sistema (1972.), a za značajnu mu je znanstvenoistraživačku djelatnost u području teorije prijenosnih sustava 1976. godine dodijeljena i Nagrada »Nikola Tesla«.